ai4bharat/Pralekha huggingface dataset:
श्रम आणि रोजगार मंत्रालय
भारताच्या जी 20 अध्यक्षतेखालील कामगार -20 च्या प्रारंभिक बैठकीसाठी 20 राष्ट्रांचे प्रतिनिधी, तज्ञ अमृतसर येथे दाखल
जगातील अव्वल विकसित आणि विकसनशील राष्ट्रांचा जागतिक समूह असलेल्या जी 20 चा एक प्रमुख प्रतिबद्धता गट असलेल्या कामगार 20  च्या पहिल्या बैठकीसाठी 20 देशांतील ट्रेड युनियन प्रतिनिधी, तज्ज्ञ आणि कामगार नेते याशिवाय भारतातील ट्रेड युनियनचे नेते आणि कामगार तज्ज्ञ पंजाबमधील अमृतसर येथे दाखल होत आहेत.
केंद्रीय कामगार आणि रोजगार मंत्री भूपेंद्र यादव आणि पंजाबचे मुख्यमंत्री भगवंत मान एल 20 च्या प्रारंभिक बैठकीत प्रतिनिधींशी संवाद साधणार आहेत.
2023 मधील जी 20 चे भारताचे अध्यक्षपद हा महत्वाच्या जागतिक मुद्द्यांवर जगासोबत सहकार्याचा एक महत्वाचा प्रयत्न आहे
भारतातील सर्वात मोठी कामगार संघटना असलेला भारतीय मजदूर संघ कामगार कामगार 20 प्रतिबद्धता गटाच्या बैठकीचे आयोजन करत आहे आणि भारतीय मजदूर संघाचे राष्ट्रीय अध्यक्ष हिरण्मय पंड्या एल 20 चे अध्यक्ष असतील. ते शहरातील प्रारंभिक बैठकीचे अध्यक्षस्थान भूषवणार आहेत. भारतातील इतर अनेक आघाडीच्या कामगार संघटनाही या बैठकीत सहभागी होणार आहेत.
आज प्रसारमाध्यमांशी संवाद साधताना भारतीय मजदूर संघाचे राष्ट्रीय अध्यक्ष हिरण्मय पंड्या यांनी उद्यापासून सुरू होणाऱ्या एल 20 बैठकीचा तपशील सांगितला.या प्रारंभिक बैठकित सामाजिक सुरक्षिततेच्या सार्वत्रिकीकरणासह; कामगारांचे आंतरराष्ट्रीय स्थलांतर: सामाजिक सुरक्षा निधीची पोर्टेबिलिटी; असंघटीत कामगारांसाठी सामाजिक संरक्षण; आणि कौशल्य प्रशिक्षण आणि कौशल्य सुधारणा : नियोक्ता, कर्मचारी आणि सरकार यांची भूमिका आणि जबाबदाऱ्या या मुख्य शाश्वत उपजीविका आणि रोजगाराशी संबंधित विषयांवर चर्चा करण्याचे नियोजन आहे, असे त्यांनी सांगितले.
जागतिक स्तरावर कामगारांच्या स्थिती संदर्भातील काही नवीन कल , म्हणजेच कामाचे बदलते जग: जी -20 देशांमध्ये रोजगाराच्या नवीन संधी; शाश्वत साजेशा कामाला प्रोत्साहन; वेतनासंदर्भात देशांमधील अनुभवांची देवाणघेवाण; तसेच महिला आणि कामाचे भविष्य या विषयांवर देखील पुढील दोन दिवस चालणाऱ्या एल 20 च्या प्रारंभिक बैठकीत लक्ष केंद्रित केले जाईल.
प्रा. संतोष मेहरोत्रा, डॉ. प्रवीण सिन्हा, प्रा. रवी श्रीवास्तव, अधिवक्ता सी. के. साजी नारायणन, तामिळनाडूच्या बी.आर. आंबेडकर विधी विद्यापीठाचे कुलगुरू प्रा. एन. संतोष कुमार, आणि बिलासपूर विद्यापीठाचे प्रा. ए. डी. एन. वाजपेयी हे कामगार संदर्भातील सुप्रसिद्ध तज्ञ यात सहभागी होतील आणि ही चर्चा समृद्ध करतील. निवडक मित्र देशांव्यतिरिक्त विविध जी 20 राष्ट्रे आणि संघटनांचे कामगार तज्ञ आणि कामगार संघटना नेते वरील विषयांवर चर्चा करतील.
जी 20: वीस देशांचा हा समूह आंतरराष्ट्रीय आर्थिक सहकार्याचा प्रमुख मंच आहे. हा मंच सर्व प्रमुख आंतरराष्ट्रीय आर्थिक मुद्द्यांवर जागतिक रचनात्मक चौकट आणि प्रशासनाला आकार देण्यात आणि बळकट करण्यात महत्त्वपूर्ण भूमिका बजावतो . 2023 मध्ये भारत जी 20 चे अध्यक्षपद भूषवत आहे.अधिक माहितीसाठी: https://www.g20.org/en/ .
एल 20: कामगार 20 हा जी 20 च्या 11 प्रतिबद्धता गटांपैकी एक आहे, गैर-सरकारी प्रयत्नांच्या माध्यमातून या गटाचे नेतृत्व केले जाते. एल 20 जागतिक स्तरावरील कामगारांचे अलीकडील कल अधोरेखित करत , कामगार आणि रोजगाराच्या चिंता आणि समस्यांवर चर्चा करतो. अधिक माहितीसाठी : https://www.l20india.org/ .
भारतीय मजदूर संघ : भारतीय मजदूर संघ ही भारतातील सर्वात मोठी केंद्रीय कामगार संघटना आहे आणि 11 गटांपैकी एक असलेल्या कामगार 20  प्रतिबद्धता गटाची अध्यक्ष आहे.अधिक माहितीसाठी : https://bms.org.in/ .
आरोग्य आणि कुटुंब कल्याण मंत्रालय
देशातील रुग्ण बरे होण्याचा दर 83% पेक्षा अधिक
बरे झालेल्या रुग्णांची संख्या सक्रीय रुग्णांपेक्षा 41.5 लाखांहून अधिक
नवी दिल्ली, 29 सप्टेंबर 2020
भारतात रुग्ण बरे होण्याची संख्या सातत्याने वाढत आहे. गेल्या 24 तासांतील बरे झालेल्या रुग्णांची संख्या सक्रीय रुग्णांपेक्षा अधिक आहे. आज भारतातील रुग्ण बरे होण्याचा दर 83% पेक्षा अधिक होता.
गेल्या 24 तासांत 84,877 रुग्ण बरे झाले आहेत, तर सक्रीय रुग्णांची संख्या 70,589 एवढी आहे. बरे झालेल्या रुग्णांची एकूण संख्या 51,01,397 एवढी आहे.
बरे झालेल्या रुग्णांतील 73% रुग्ण महाराष्ट्र, कर्नाटक, आंध्र प्रदेश, तामिळनाडू, उत्तर प्रदेश, दिल्ली, ओदिशा, केरळ, पश्चिम बंगाल आणि मध्य प्रदेश या दहा राज्यांतील आहेत.
रुग्ण बरे होण्याच्या संख्येत 20,000 बरे झालेल्या रुग्णांसह महाराष्ट्र आघाडीवर आहे, तर कर्नाटक आणि आंध्र प्रदेशात 7,000 प्रति दिन असे बरे होणाऱ्या रुग्णांचे प्रमाण आहे.
बरे होणाऱ्या रुग्णांच्या वाढत्या संख्येमुळे सक्रीय रुग्ण आणि बरे झालेले रुग्ण यातील अंतर बरेच वाढले आहे. बरे झालेल्या रुग्णांची संख्या  सक्रीय रुग्णांपेक्षा 41.5 लाखाने  अधिक आहे. बरे झालेल्या रुग्णांचे प्रमाण सक्रीय रुग्णांपेक्षा 5.38 पटीने अधिक आहे, ज्यातून बरे झालेल्या रुग्णांची सातत्याने वाढ होत आहे हे दिसते.
देशातील सक्रीय रुग्णांची संख्या एकूण पॉझिटीव्ह रुग्णांच्या केवळ 15.42% आहे आणि यात सातत्याने घट होत आहे.
खालील दोन आलेखाच्या माध्यमातून 23 आणि 29 सप्टेंबरदरम्यान दहा राज्यांतील सक्रीय रुग्णांच्या बदलत्या संख्येची परिस्थिती लक्षात येईल.
देशात गेल्या 24 तासांत 70,589 नवीन रुग्णांची नोंद झाली आहे.
10 राज्ये/कें.प्रदेशांमध्ये एकूण रुग्णसंख्येच्या 73% नवीन कन्फर्मड रुग्णसंख्या आहे.
यात महाराष्ट्र आघाडीवर आहे. महाराष्ट्रात 11,000 तर कर्नाटकात 6,000 रुग्णांची नोंद झाली.
गेल्या 24 तासांत 776 मृत्यूंची नोंद झाली.
गेल्या 24 तासांत झालेल्या मृत्यूपैकी 78% मृत्यू 10 राज्ये/कें.प्रदेशांमध्ये झाले आहेत.
महाराष्ट्रात 23% मृत्यू म्हणजेच 180 मृत्यू तर तामिळनाडूमध्ये 70 मृत्यूंची नोंद झाली आहे.S.Rai/S.Thakur/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
'काला आजार' या रोगाच्या घटत्या रुग्ण संख्येबाबत पंतप्रधानांनी व्यक्त केला आनंद
'काला आजार' रोगावरील आपल्या 'मन की बात' कार्यक्रमाचे उतारे देखील पंतप्रधानांनी केले सामायिक
नवी दिल्ली, 6 जानेवारी 2023
पंतप्रधान नरेंद्र मोदी यांनी काला आजारच्या घटत्या रुग्ण संख्येबाबत आनंद व्यक्त केला आहे. काला आजार रोगावरील त्यांच्या मन की बात कार्यक्रमातील काही उतारे देखील त्यांनी सामायिक केले.
केंद्रीय आरोग्य मंत्री डॉ. मनसुख मांडविया यांच्या ट्विटला उत्तर देताना पंतप्रधान म्हणाले;
“प्रोत्साहन देणारा ट्रेंड... चला, हा ट्रेंड चालू ठेवूया आणि काला आजाराचे उच्चाटन करूया.
तसेच गेल्या महिन्यात #MannKiBaat मध्ये मी या विषयावर जे बोललो होतो ते शेअर करत आहे"
N.Chitale/S.Mukhedkar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
पंतप्रधान कार्यालय
चमोलीतील वीज दुर्घटनेत मृत्युमुखी पडलेल्यांसाठी पंतप्रधानांनी मदतीची केली घोषणा
नवी दिल्ली, 19 जुलै 2023
पंतप्रधान नरेंद्र मोदी यांनी चमोली वीज दुर्घटनेत मृत्युमुखी पडलेल्यांसाठी मदत जाहीर केली आहे.
पंतप्रधान कार्यालयाने ट्विट करून माहिती दिली:
"चमोली येथे झालेल्या भीषण दुर्घटनेत मृत्युमुखी पडलेल्यांच्या कुटुंबियांना पंतप्रधान राष्ट्रीय मदत निधीतून 2 लाख रुपयांची मदत दिली जाईल. जखमींना 50,000 रुपये दिले जातील: पंतप्रधान @narendramodi"S.Patil/S.Kane/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
महिला आणि बालविकास मंत्रालय
देशाला पुढे घेऊन जाण्यासाठी महिला-प्रणित विकास आवश्यक: स्वातंत्र्य दिनाच्या भाषणात पंतप्रधानाचे प्रतिपादन
नवी दिल्ली, 15 ऑगस्ट 2023
पंतप्रधान नरेंद्र मोदी यांनी आज 77 व्या स्वातंत्र्य दिनानिमित्त लाल किल्ल्याच्या तटबंदीवरुन संबोधित करताना महिला -प्रणित विकासाचे महत्त्व आणि देशाला पुढे घेऊन जाण्यासाठी ते कसे आवश्यक आहे हे अधोरेखित केले. नागरी विमान वाहतूक क्षेत्रात महिला वैमानिकांची संख्या सर्वाधिक असल्याचे भारत आज अभिमानाने सांगू शकतो असे पंतप्रधान म्हणाले. महिला वैज्ञानिक देखील चांद्रयान मोहिमेचे नेतृत्व करत आहेत असे पंतप्रधान म्हणाले.
पंतप्रधान म्हणाले की त्यांनी जी - 20 मध्ये महिलांच्या नेतृत्वाखालील विकासाचा मुद्दा मांडला आहे आणि जी 20 देशांनी तो स्वीकारला आहे आणि त्याचे महत्त्व ओळखले आहे.
'नारी सन्मान' बद्दल बोलताना, पंतप्रधानांनी त्यांच्या एका परदेश दौऱ्यातील एक अनुभव सांगितला, जिथे त्या देशाच्या एका वरिष्ठ मंत्र्याने त्यांना भारतातील महिला विज्ञान आणि अभियांत्रिकी शिक्षण घेतात का असं विचारले होते . त्यावर आपण उत्तर दिले की आज आमच्या देशात STEM  मध्ये मुलींची संख्या मुलांपेक्षा जास्त आहे आणि आज जग आपल्या या क्षमतेकडे पाहत आहे असे पंतप्रधानांनी सांगितलं.S.Bedekar/S.Kane/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 50
रसायन आणि खते मंत्रालय
मांडवीय यांनी रामगुंडम येथील आरएफसीएलच्या आगामी युरिया प्रकल्पाच्या प्रगतीचा आढावा घेतला
लॉकडाऊन दरम्यान आणि नंतर आरएफसीएलने केलेल्या कामाची केली प्रशंसा, 90% हून अधिक प्रकल्प पूर्ण
नवी दिल्ली, 12 सप्टेंबर 2020
केंद्रीय रसायने आणि खते आणि नौवहन राज्यमंत्री  मनसुख मांडवीय यांनी आज रामगुंडम फर्टिलिझ अँड केमिकल्स लिमिटेड  च्या आगामी युरिया युनिटला भेट दिली आणि कंपनीच्या वरिष्ठ अधिकाऱ्यांबरोबर प्रकल्पाच्या प्रगतीचा आढावा घेतला.
मांडवीय यांच्यासमवेत गृह राज्यमंत्री किशन रेड्डी राज्यमंत्री , खत विभागाचे अतिरिक्त सचिव धरमपाल, आरएफसीएलचे मुख्य कार्यकारी अधिकारी निर्लेप सिंह राय आणि आरएफसीएलचे प्रकल्प -कार्यकारी संचालक राजन थापर होते. या भेटीदरम्यान मांडवीय यांनी मुख्य नियंत्रण कक्षासारख्या संयंत्र एककांना भेट दिली जिथे कडुनिंब आच्छादित युरिया उत्पादन प्रक्रियेची माहिती आरएफसीएलच्या अधिकाऱ्यांनी दिली. त्यानंतर रिफॉर्मर आणि बॅगिंग प्लांटला भेट दिली.
मांडवीय यांच्या अध्यक्षतेखाली आढावा बैठक घेण्यात आली ज्यामध्ये आरएफसीएलच्या अधिकाऱ्यांनी सादरीकरणाच्या माध्यमातून प्रगतीची माहिती दिली. गृह राज्यमंत्री किशन रेड्डी राज्यमंत्री, खत विभागाचे अतिरिक्त सचिव धरमपाल, आरएफसीएल आणि ईआयएलचे वरिष्ठ अधिकारी यांच्यासह अन्य सरकारी अधिकारी या बैठकीला उपस्थित होते.
B.Gokhale/S.Kane/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 82
विज्ञान आणि तंत्रज्ञान मंत्रालय
राष्ट्रीय वैज्ञानिक आणि औद्योगिक संशोधन मंडळाच्या आणखी एका प्रयोगशाळेतर्फे नॉवेल कोरोना विषाणूच्या जनुकीय रचनेच्या शोधाचे काम सुरु
नवी दिल्ली, 17 एप्रिल 2020
सीसीएमबी अर्थात पेशी आणि रेणू जीवशास्त्र केंद्र आणि आयजीएमबी अर्थात जनुकीय आणि एकात्मिक संशोधन संस्था यांच्यानंतर आता सीएसआयआर अर्थात राष्ट्रीय वैज्ञानिक आणि औद्योगिक संशोधन मंडळाच्या आणखी एका प्रयोगशाळेने नॉवेल कोरोना विषाणूच्या संपूर्ण जनुकीय रचनेच्या संशोधनाचे काम हाती घेतले आहे. चंदिगढ येथील इमटेक अर्थात सूक्ष्मजीव तंत्रज्ञान संस्थेच्या प्रयोगशाळेत या विषाणूच्या संपूर्ण जनुकीय रचनेचा शोध लावण्याचे कार्य सुरु झाले आहे.
विषाणूंमध्ये म्युटेशन अर्थात उत्परिवर्तनाचे प्रमाण इतर सूक्ष्म जीवांपेक्षा जास्त आहे आणि स्वतःची प्रतिकृती तयार करण्याच्या प्रक्रियेत ह्या विषाणूंच्या जनुकीय रचनेत सतत बदल होत राहतात. म्हणून त्यांच्या संपूर्ण जनुकीय रचनेचा अभ्यास केल्यानंतर संशोधकांना कोरोना विषाणूची उत्पत्ती, भारतात आढळून येणाऱ्या या विषाणूच्या विविध उपजाती तसेच या विषाणूच्या देशभरात होत असलेल्या जलद प्रसाराची कारणे यांच्याबद्दल काही ठोस निष्कर्ष काढता येतील, अशी माहिती सीएसआयआर-इमटेकचे संचालक डॉ. संजीव खोसला यांनी इंडिया सायन्स वायर या संस्थेशी बोलताना दिली.
सीएसआयआर-इमटेकने या पूर्वीच कोरोना संदिग्ध रुग्णांच्या नमुन्यांची वैद्यकीय चाचणी सुरु केली असून आता जागतिक महामारीला कारणीभूत ठरलेल्या कोरोना विषाणूची जनुकीय रचना समजून घेण्यासाठीच्या संशोधनाची मोहीम नव्याने हाती घेत आहोत, असे खोसला यांनी सांगितले.
U.Ujgare/S.Chitnis/P.Kor
(Visitor Counter : 198
माहिती आणि प्रसारण मंत्रालय
70 व्या बर्लिन आंतरराष्ट्रीय चित्रपट महोत्सवात डॉ. एस जयशंकर इंडियन पॅव्हेलियनचे उद्घाटन करणार
नवी दिल्ली, 18 फेब्रुवारी 2020
70 वा बर्लिन आंतरराष्ट्रीय चित्रपट महोत्सव येत्या 20 फेब्रुवारी ते 1 मार्च या काळात जर्मनीतल्या बर्लिन येथे आयोजित करण्यात आला आहे. परदेशी बाजारपेठेत भारतीय चित्रपट लोकप्रिय व्हावेत तसेच नव्या व्यवसाय संधी प्राप्त व्हाव्यात यासाठी या महोत्सवात इंडियन पॅव्हेलियनद्वारे मंच प्रदान करण्यात आला आहे.
परराष्ट्र व्यवहार मंत्री डॉ. एस. जयशंकर या इंडियन पॅव्हेलियनचे उद्घाटन करतील. बर्लिन महोत्सवासाठी यावर्षी तीन भारतीय फिचर फिल्म आणि एका लघु माहितीपटाची निवड करण्यात आली आहे. पुष्पेंद्र सिंग यांचा ‘लिपला और सत्त गीत’, प्रतीक वत्स यांचा ‘इब अले ओऊ’, अक्षय इंडीकर यांचा ‘स्थलपुराण’ तसेच एकता मित्तल यांचा ‘गुमनाम दिन’ या माहितीपटाचा यात समावेश आहे.
माहिती आणि प्रसारण मंत्रालय, भारतीय उद्योग महासंघासमवेत या चित्रपट महोत्सवात सहभागी होत आहेत. भारतीय प्रतिनिधी मंडळ इज्रायल, दक्षिण आफ्रिका, न्युझीलंड, स्पेन, ब्राझील, स्वित्झर्लंड, जर्मनी, कॅनडा, अमेरिका या देशातल्या अधिकाऱ्यांसमवेत बैठका घेणार आहे.
S.Thakur/N.Chitale/P.Malandkar
(Visitor Counter : 84
सांस्कृतिक मंत्रालय
‘मन की बात’चे 100 भाग पूर्ण झाल्यानिमित्त सांस्कृतिक मंत्रालयाकडून देशभरात 13 महत्वाच्या ठिकाणी प्रोजेक्शन मॅपिंग शो
नवी दिल्लीतील लाल किल्ला आणि प्रधानमंत्री संग्रहालय इथे प्रोजेक्शन मॅपिंग शोचे आयोजन
नवी दिल्ली, 30 एप्रिल 2023
पंतप्रधान नरेंद्र मोदी यांच्या आकाशवाणीवरून प्रसारीत होणाऱ्या मन की बात या लोकप्रिय कार्यक्रमाचे 100 भाग पूर्ण झाल्याबद्दल सांस्कृतिक मंत्रालयाने देशभरातील 13 महत्वाच्या ठिकाणी एकाचवेळी, प्रोजेक्शन मॅपिंग शोची मालिका आयोजित केली.
या ध्वनी आणि प्रकाशाच्या प्रोजेक्शन मॅपिंग शो मध्ये सर्वसामान्य भारतीयांच्या प्रेरणादायी कथा, सांस्कृतिक वारसा यांचं दर्शन घडवत, देशानं केलेल्या प्रगती दर्शवण्यात आली.
मन की बात या कार्यक्रमाची 3 ऑक्टोबर 2014 पासून सुरुवात झाल्यानंतर, प्रत्येक महिन्याच्या शेवटच्या रविवारी सकाळी 11 वाजता आकाशवाणी आणि दूरदर्शन वर या कार्यक्रमाचे नियमित प्रसारण होत आहे. राज्यकारभारासाठी लोककेंद्रीत आणि समावेशक दृष्टिकोन बाळगण्याबाबत पंतप्रधानांना असलेला विश्वास आणि इच्छा, यांचं या कार्यक्रमात प्रतिबिंब दिसते.
20-25 मिनिटे चाललेला हा विशेष शो, राष्ट्र उभारणीच्या संकल्पनेनं विणलेला आणि लोककेंद्रीत होता. हा खेळ ज्या ज्या ठिकाणी आयोजित करण्यात आला होता त्या त्या स्थळाचा आणि सभोवतालच्या प्रदेशाचा वारसा आणि ऐतिहासिक मूल्य याव प्रकाशझोत टाकण्यात आला. या 13 महत्त्वाच्या स्थळांमध्ये नवी दिल्लीतील लाल किल्ला आणि प्रधान मंत्री संग्रहालय, ओदिशातील सूर्य मंदीर, हैदराबादमधील गोवळकोंडा किल्ला, तामिळनाडूमधील वेल्लोर किल्ला, मुंबईतील गेटवे ऑफ इंडिया, झारखंडमधील नवरत्ननगर किल्ला, जम्मू-काश्मीरच्या उधमपूरमधील रामनगर किल्ला, आसाममधील रंगघर, लखनौमधील रेसिडेन्सी इमारत, गुजरातमधील मोढेरा येथील सूर्य मंदिर आणि राजस्थानमधील चित्तोडगड किल्ला, यांचा समावेश होता.
हे प्रोजेक्शन मॅपिंग शो चे खेळ, लोकांसाठी विनामूल्य उपलब्ध होते आणि ही संध्याकाळ अधिक संस्मरणीय बनवण्यासाठी, त्या त्या ठिकाणी प्रदर्शनासारख्या विविध उपक्रमांची मांडणी करण्यात आली होती. उपस्थितांना यावेळी मन की बातचे याआधी प्रसारित झालेले भाग पाहता ऐकता येत होते, मेसेज वॉलवर त्यांच्या कल्पना भित्तीसंदेशाच्या रूपात मांडता येत होत्या आणि वैशिष्ट्यपूर्ण रचना केलेल्या छायाचित्र स्थळांवर, छायाचित्रे काढता येत होती. हा कार्यक्रम भारताची विविधता, संस्कृती आणि प्रगती साजरा करणारा खरा उत्सव होता.N.Chitale/A.Save/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 70
उपराष्ट्रपती कार्यालय
कोविड-19 विरोधात उभ्या ठाकलेल्या आघाडीवरील महिला योद्ध्यांची उपराष्ट्रपतींकडून प्रशंसा
भारतीय उद्योग महासंघाच्या महिला संघटनेच्या 'वन्दे मातरम' या कार्यक्रमाला श्री.नायडू यांनी केले संबोधित
भारतातील महिला श्रमिकांचे प्रमाण जवळपास 20 टक्के इतके असल्याचे नमूद करत उपराष्ट्रपती एम.वेंकैया नायडू यांनी, "भारताच्या जलदगती विकासासाठी उद्योगजगताने लोकसंख्येतील स्त्रियांचे प्रमाण लक्षात घेऊन त्यानुसार त्यांना संधींची कवाडे खुली करून दिली पाहिजेत" अशी अपेक्षा व्यक्त केली.
फिक्की अर्थात भारतीय उद्योग महासंघाच्या महिला संघटनेच्या हैदराबाद विभागाने आयोजित केलेल्या कार्यक्रमात ते आज बोलत होते. "आपल्या महत्त्वपूर्ण लोकसंख्यात्मक लाभांशाचा चांगल्या पद्धतीने फायदा उठवू शकतो, असे आपण अभिमानाने म्हणतो." असे ते म्हणाले. उद्योगजगतातील श्रमिकदलाचे नेतृत्व स्त्रियांकडे गेल्यास अधिक जलद गतीने विकास साधता येईल, यावर त्यांनी भर दिला. "या बौद्धिक साठ्यातून आपण सर्वोत्कृष्ट असे काही शोधून काढले पाहिजे , जेणेकरून आपली अर्थव्यवस्था पूर्ण ताकदीनिशी आगेकूच करेल. आपल्या भविष्यातील विकासाच्या नेतृत्वाची धुरा स्त्रियाच वाहणार आहेत", असेही उपराष्ट्रपती म्हणाले.
वेतनातील असमानतेचा उल्लेख करून उपराष्ट्रपती नायडू म्हणाले की, 'समान कामासाठी समान वेतन' ही मूलभूत मागणी आजही बहुतांश विकसित देशांमध्येसुद्धा कायम राहिलेली दिसते. कॉर्पोरेट जगताच्या उच्चतम श्रेणींमध्येही हेच चित्र दिसते, असे ते म्हणाले. "वर्ल्ड इकॉनॉमिक फोरमद्वारे प्रकाशित झालेला 'जागतिक स्त्री-पुरुष विषमता अहवाल-2020' असे सांगतो की -प्रगत अर्थव्यवस्थांमध्येही सुमारे 15% वेतन-असमानता अस्तित्वात असून कोणत्याही देशाला अद्यापि स्त्री पुरुषांच्या वेतनात समानता प्रस्थापित करण्यात यश मिळालेले नाही."- याकडे नायडू यांनी लक्ष वेधले.
या दृष्टीने ही दरी सांधण्यासाठी भारताने जगाला मार्गदर्शन केले पाहिजे, असे मत उपराष्ट्रपतींनी व्यक्त केले. 'मातृत्व लाभ  कायदा 2017' हा कायदा प्रागतिक असल्याचे सांगत त्यांनी त्याची प्रशंसा केली. 'पगारी प्रसूती रजा 12 ऐवजी 26 आठवड्यांपर्यंत देण्यासंदर्भात, या कायद्याने अगदी विकसित देशांनाही मार्ग दाखविला' असे ते म्हणाले.
स्त्रियांच्या बाबतीत, "शिक्षण द्या, जाणीव जागृत करा, सक्षम करा" या मूलमंत्राचा अवलंब करून देशाला उचित स्थानी पोहोचविण्यासाठी आपण स्त्रियांकडे आपल्या देशाचे नेतृत्व सोपविले पाहिजे" असेही उपराष्ट्रपती म्हणाले.
पंतप्रधान कार्यालय
‘कोविड-19 व्यवस्थापन : अनुभव, उत्तम पद्धती आणि पुढची वाटचाल ’ यावरच्या कार्यशाळेला पंतप्रधानांनी केले संबोधित, शेजारी दहा राष्ट्रांचा सहभाग
डॉक्टर आणि परिचारिकांसाठी विशेष व्हिसा योजना आणि प्रादेशिक हवाई रुग्ण वाहिकेची केली सूचना
नवी दिल्ली, 18 फेब्रुवारी 2021
पंतप्रधान नरेंद्र मोदी यांनी आज ‘कोविड-19 व्यवस्थापन : अनुभव, उत्तम पद्धती आणि पुढची वाटचाल’ यावरच्या कार्यशाळेला संबोधित केले. भारतातले आरोग्य क्षेत्रातले तज्ञ, अधिकारी यांच्यासह अफगाणिस्तान, बांग्लादेश, भूतान, मालदीव, मॉरिशस, नेपाळ, पाकिस्तान, सेशल्स, श्रीलंका या दहा शेजारी राष्ट्रामधले आरोग्य क्षेत्रातले तज्ञ, अधिकारीही कार्यशाळेला उपस्थित होते.
महामारीच्या काळात आरोग्य व्यवस्थानी दिलेल्या सहकार्याची आणि दाट लोक वस्तीच्या भागात समन्वित प्रतिसादासह आव्हान पेलल्याची पंतप्रधानांनी प्रशंसा केली.
महामारीशी लढा देण्यासाठी तातडीचा निधी तसेच औषधे, पीपीई कीट,चाचणी साधने यांची देवाण घेवाण करण्यासाठी कोविड-19 आपत्कालीन प्रतिसाद निधीच्या निर्मितीचे पंतप्रधानांनी स्मरण केले.चाचण्या, संसर्ग नियंत्रण आणि वैद्यकीय टाकाऊ कचरा व्यवस्थापन याबाबत परस्परांच्या अनुभवाच्या आणि त्यातून प्राप्त झालेल्या ज्ञानाच्या देवाण घेवाणीची त्यांनी दखल घेतली. सहयोगाची अमुल्य भावना या महामारीने दिली आहे. निर्धार आणि खुलेपणा यातून जगातल्या सर्वात कमी मृत्यू दर असलेल्या देशांपैकी एक आपण राहिलो असून हे प्रशंसेला पात्र आहे. आपला प्रांत आणि जगाचे लक्ष वेगवान लसीकरणाकडे लागले आहे.यामध्येही आपण तेच सहकार्य आणि सहयोगाची भावना कायम राखायला हवी असे पंतप्रधान म्हणाले.
आपल्या प्रांतांमध्ये आरोग्य विषयक आपत्कालीन परिस्थितीत संबंधित देशाने विनंती केल्यास डॉक्टर आणि परिचारिकांना तत्काळ प्रवास करण्याच्या दृष्टीने विशेष व्हिसा योजना तयार करण्याचे पंतप्रधानांनी या देशांना सुचवले. वैद्यकीय आपत्कालीन परिस्थितीत प्रादेशिक हवाई रुग्ण वाहिकेसाठी आपली नागरी हवाई वाहतूक मंत्रालये समन्वय साधू शकतात का अशी विचारणाही त्यांनी केली. आपल्या जनतेमध्ये कोविड- 19 लसीकरणाच्या परिणामकारते विषयीचा डाटा अभ्यासणे, त्याचे संकलन करणे यासाठी आपण प्रादेशिक मंच तयार करू शकतो असेही त्यांनी सुचवले. भविष्यात महामारी रोखण्यासाठी, साथरोगाबाबत आपण तंत्र आधारित प्रादेशिक जाळे आपण करू शकतो का असेही त्यांनी विचारले.
कोविड-19 व्यतिरिक्त यशस्वी सार्वजनिक आरोग्य धोरण आणि योजना यांची परस्परांशी देवाणघेवाण करण्याची सूचना त्यांनी केली. आपल्या प्रांतासाठी भारतातून आयुष्मान भारत आणि जन आरोग्य योजना यासाठी उपयुक्त असल्याचे ते म्हणाले. 21 वे शतक हे आशियाई शतक असेल तर दक्षिण आशियाई देशांच्या आणि हिंद महासागर देशांमधल्या अधिक समन्वयावाचून ते साध्य होणार नाही.महामारीच्या काळात आपणा सर्वांनी दाखवलेली प्रादेशिक ऐक्य भावना असा समन्वय शक्य असल्याचे सिद्ध करत असल्याचे पंतप्रधान म्हणाले.
M.Chopade/N.Chitale/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
माहिती आणि प्रसारण मंत्रालय
चित्रपटांना सार्वजनिक भाषा-सिनेदिग्दर्शक शाजी एन करुण
महिलांच्या हालअपेष्टांविषयी समाजाला क्वचितच जाणीव; खरवसद्वारे यासंदर्भात जागृती निर्माण करण्याचा प्रयत्न – आदित्य सुहास जांभळे
नवी दिल्ली, 21 नोव्हेंबर 2018
चित्रपटांना एक सार्वजनिक वैश्विक भाषा असते, असे सांगून मल्याळी चित्रपट ‘ओलू’ साठी भाषेचा अडथळा न जाणवता त्यातला संदेश प्रेक्षकांपर्यंत पोहोचेल असा विश्वास मल्याळी चित्रपट दिग्दर्शक शाजी एन करुण यांनी व्यक्त केला. महिलांच्या हालअपेष्टांविषयी समाजाला क्वचितच जाणीव आढळते. या महत्वाच्या सामाजिक मुद्याबाबत जागृती करण्याचा प्रयत्न ‘खरवस’ या चित्रपटातून केल्याचे या मराठी चित्रपटाचे दिग्दर्शक आदित्य सुहास जांभळे यांनी सांगितले.
49 व्या भारतीय आंतरराष्ट्रीय चित्रपट महोत्सवात इंडियन पॅनोरमाची फिचर फिल्म विभागात ‘ओलू’ तर कथाबाह्य चित्रपट विभागाची ‘खरवस’ या चित्रपटाने सुरुवात झाली. त्यानंतर या दोनही चित्रपटांच्या दिग्दर्शकांनी इफ्फीच्या मिडिया सेंटरमध्ये संयुक्त पत्रकार परिषदेत आपापल्या चित्रपटासंदर्भात संवाद साधला. चित्रपटाचे मूळ काम हे एखाद्या चित्राप्रमाणे असते. दुसऱ्या भाषेत त्याचे संवाद डब केल्यास त्याचे सौंदर्य हरवू शकते असे मत शाजी यांनी व्यक्त केले. ‘ओलू’ हा वास्तव आणि कल्पना यांचे मिश्रण असलेला चित्रपट आहे. माया या भटक्या मुलीला तिच्यावर बलात्कार करुन केरळच्या बॅक वॉटरमधे बुडवल्यानंतरही ती गूढरित्या जिवंत राहते. वासू या युवा चित्रकाराशी तिची भेट होते. तिच्या प्रोत्साहनामुळे त्याच्या जीवनात मोठा बदल घडवून आणणाऱ्या चित्रकृतींची वासूकडून निर्मिती होते. या चित्रपटात पाण्याखालची अनेक दृश्ये असल्यामुळे त्याच्या चित्रीकरणासाठी या चित्रपटाचे कलाकार आणि इतर चमुने मोठे परिश्रम घेतल्याचे शाजी यांनी सांगितले. चित्रपटाचे व्हीएफएक्स काम पूर्ण करण्यासाठी सहा ते सात महिने लागले. पाण्याखाली चित्रीकरणामुळे ध्वनीसह इतर तांत्रिक बाबींची काळजी घेणे आवश्यक असल्याने निर्मिती प्रक्रिया आव्हानात्मक ठरल्याचे ते म्हणाले.
मातृत्वाचा अनुभव व्यक्त करणाऱ्या संमिश्र भावना हा ‘खरवस’ चित्रपटाचा सहा मिनिटाच्या कळ साध्यायाचे चित्रीकरण करण्यासाठी वीस तास लागले. आसावरी ही चित्रकार असून मृत बाळाला जन्म दिल्यानंतर या दु:खद घटनेतून बाहेर पडण्यासाठी तिची घालमेल सुरु असताना कोकणातल्या तिच्या पूर्वजांच्या घरी गेल्यानंतर तिथल्या गोठ्यातल्या गाभण गाईविषयी तिला कळतं आणि आपल्या दु:खातून बाहेर येण्यासाठी तिला मदत होते. या गाईच्या दुधापासून तयार केलेला खरवस या चित्रपटाची भावनिक आशय घनता रेखाटतो.
B.Gokhale/N.Chitale/P.Malandkar
(Visitor Counter : 82
पंतप्रधान कार्यालय
पंतप्रधान नरेंद्र मोदी स्वच्छाग्रहींना उद्या चंपारण्य येथे मार्गदर्शन करणार
(नवी दिल्ली, 9 एप्रिल 2018
बिहारमधील चंपारण सत्याग्रहाच्या शताब्दी वर्ष समारोप कार्यक्रम उद्या होणार आहे. या कार्यक्रमात पंतप्रधान नरेंद्र मोदी सहभागी होणार असून स्वच्छाग्रहींना मार्गदर्शन करणार आहेत.
चंपारण सत्यागृहाच्या शताब्दी वर्ष समारोपाचा कार्यक्रम उद्या मोतीहारी येथे होणार आहे. या कार्यक्रमात देशभरातून 20 हजार स्वच्छताग्रही म्हणजेच स्वच्छतादूत सहभागी होणार आहेत. ग्रामीण स्तरावर उघड्यावर शौच केले जाऊ नये म्हणून शौचालयाचे स्वच्छतागृहाचे महत्त्व सामान्य जनतेपर्यंत पोहोचवण्याचे कार्य या स्वच्छताग्रहींनी खूप चांगली प्रभावी भूमिका बजावली आहे. त्याच्या कार्यामुळे अनेक गावांमध्ये उघड्यावर केले जाणारे शौच पद्धत आता बंद झाली आहे. शंभर वर्षांपूर्वी म्हणजेच दि. 10 एप्रिल 2017 रोजी महात्मा गांधी यांनी चंपारण सत्याग्रहाला प्रारंभ केला होता. या सत्याग्रहाद्वारे महात्मा गांधी यांनी शेतकऱ्यांच्या न्याय हक्कांसाठी ब्रिटीश राजसत्तेविरुद्ध लढा पुकारला होता. दि. 10 एप्रिल 2018 रोजी चंपारण सत्याग्रहाचे शतक महोत्सव वर्ष संपणार आहे. त्याचे औचित्य साधून ‘सत्याग्रह ते स्वच्छताग्रह” ही मोहीम सुरू करण्यात येणार आहे.
या कार्यक्रमामध्ये पंतप्रधान नरेंद्र मोदी विविध विकास प्रकल्पांचा प्रारंभ करणार आहे.
BG/SB/PK
सुक्ष्म, लघु आणि मध्यम उदयोग मंत्रालय
केंद्रीय मंत्री नारायण राणे यांच्या हस्ते ‘चॅम्पियन्स 2.0पोर्टल’, ‘क्लस्टर प्रकल्प, तंत्रज्ञान केंद्रांच्या जिओ-टॅगिंगसाठी मोबाइल अॅप’ आणि महिला उद्योजकांसाठी ‘एमएसएमई आयडिया हॅकाथॉन 3.0’ चा प्रारंभ
देशाच्या जीडीपी आणि निर्यातीमध्ये एमएसएमईचे महत्त्व अधोरेखित करत 2030 पर्यंत देशाच्या जीडीपीमध्ये एमएसएमईचे योगदान 50% असेल अशी राणे यांनी व्यक्त केली आशा
नवी दिल्ली, 27 जून 2023
आंतरराष्ट्रीय एमएसएमई दिनानिमित्त, सूक्ष्म, लघु आणि मध्यम उद्योग मंत्रालय, एमएसएमईने आज नवी दिल्लीत ‘उद्यमी भारत-एमएसएमई दिवस’ साजरा केला. केंद्रीय सूक्ष्म, लघु आणि मध्यम उद्योग मंत्री नारायण राणे या कार्यक्रमाला प्रमुख पाहुणे म्हणून तर केंद्रीय सूक्ष्म, लघु आणि मध्यम उद्योग राज्यमंत्री भानू प्रताप सिंह वर्मा हे सन्माननीय अतिथी म्हणून उपस्थित होते.
या कार्यक्रमात प्रमुख पाहुणे आणि सन्माननीय अतिथी यांच्या हस्ते, एमएसएमईच्या वृद्धी आणि विकासासाठी समर्पित ‘चॅम्पियन्स 2.0पोर्टल’, ‘क्लस्टर प्रकल्प, तंत्रज्ञान केंद्रांच्या जिओ-टॅगिंगसाठी मोबाइल अॅप’ यांसारख्या एमएसएमई मंत्रालयाच्या विविध उपक्रमांचा प्रारंभ करण्यात आला. महिला उद्योजकांसाठीच्या 'एमएसएमई आयडिया हॅकाथॉन 2.0' चे निकाल यावेळी घोषित करण्यात आले आणि 'एमएसएमई आयडिया हॅकाथॉन 3.0' ची सुरुवात करण्यात आली.
देशाच्या जीडीपी आणि निर्यातीमध्ये एमएसएमईचे महत्त्व अधोरेखित करत 2030 पर्यंत देशाच्या जीडीपीमध्ये एमएसएमईचे योगदान 50% असेल अशी आशा नारायण राणे यांनी या कार्यक्रमात बोलताना व्यक्त केली. त्यांनी कार्यक्रमाच्या यशस्वी आयोजनाबद्दल सर्व हितसंबंधितांचे अभिनंदन केले आणि प्रत्येकाने भारताला 5 ट्रिलियन डॉलर्सची अर्थव्यवस्था बनवण्याच्या दिशेने पावले उचलावीत, असे आवाहन राणे यांनी केले.S.Kakade/S.Chavan/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 101